حاضیردا تاخیل سازیشی‌نین برپاسی‌نین مومکون اولمادیغی گؤرونور.
بونو آوروپا بیرلیگی‌نین خاریجی سیاست و تهلوکه‌سیزلیک مسئله‌لری عالی نوماینده‌سی جوزف بورل بمت عمومی ایجلاسی‌نین 78-جی اوتورومو چرچیوه‌سینده مطبوعات کنفرانسیندا دئییب.
روسیا طرفی‌نین بون‌دان اول ده دانیشیق‌لارا ماساسیندا اولان شرط‌لر ایره‌لی سوردوگونو دئین بورلین فیکرینجه، تاخیل سازیشی‌نین برپاسی محدودیت‌لرین و یا تحریم لرین آرا‌دان قالدیریلماسینی نظرده توتان بو شرط‌لردن آسیلی دئییل.
"آوروپا بیرلیگی‌نین محدودیت‌لری ارزاق و گوبره صادراتینا تأثیر گؤسترمیر"، - او دئییب.
خاطیرلاداق کی، تاخیل دهلیزی سازیشی روسیا-اوکراینا محاربه‌سی نتیجه‌سینده اوکراینا تاخیل گمی‌لری‌نین قارا دنیز لیمانلاریندان‌ کئچه بیلمه‌مه‌سی سببیندن 2022-جی ایلین جولای آییندا تورکیه، روسیا، اوکراینا و بیرلشمیش میللت‌لر تشکیلاتی آراسیندا آنکارادا ایمضالانیب. سازیش چرچیوه‌سینده دهلیز واسیطه‌سیله 1 آوقوست 2022-جی ایل تاریخیندن ایندییه قدر 1000-دن چوخ گمی ایله 33 میلیون تونا یاخین تاخیل داشینیب. سونونجو دفعه می‌ین 17-ده ایستانبول-دا تورکیه حاکمیتی‌نین آرابولوجولوغو ایله 60 گون مدتینه اوزادیلان "تاخیل سازیشی"نه جولای‌ین 17-ده روسیا طرفیندن خطام وئریلیب.
روسیا طرفی بیلدیریب کی، تاخیل سازیشی‌نین برپاسی باره‌ده یالنیز روسیانین تاریم محصول‌لاری‌نین صادراتینا قویولان قاداغا آرا‌دان قالخدیقدان سونرا دوشونه بیلر.
